
DR. 30.11.2010 126 

 
7.44 mlm. 

 Dr. Mujahid Yusof Rawa [Parit Buntar]: Terima kasih Tuan Pengerusi. 
Izinkan saya untuk buat beberapa penelitian terhadap B.47. Antaranya ialah 
pertama Butiran 080000, yang berkenaan dengan Perkhidmatan Hal Ehwal Khas. 
Saya ingin mendapat penjelasan, apakah kriteria-kriteria yang ditetapkan untuk 
pegawai-pegawai yang dilantik bagi menjawat jawatan pegawai ataupun yang 
dikenali sebagai JASA ini.  

Ini kerana pegawai-pegawai ini dibayar gajinya oleh kementerian dan 
seharusnya mereka menjalankan tugas bagi menyampaikan aspirasi negara 
bukan untuk kepentingan ataupun keperluan politik pihak-pihak yang tertentu. 
Antaranya adalah ada laporan yang kita terima, pegawai JASA ini lebih mirip untuk 
menyampaikan taklimat atau penerangan mereka itu untuk kepentingan pihak-
pihak tertentu. Di antaranya ialah menimbulkan ucapan-ucapan yang berbaur 
fitnah dan menimbulkan kebencian antara kaum. 

Jadi, peruntukan RM21 juta yang diberikan ini seharusnya tidak dibazirkan 
dengan cara bagaimana pegawai-pegawai ini menjalankan tugas mereka sebagai 
Perkhidmatan Hal Ehwal Khas. Saya mohon pihak kementerian mengambil 
catatan kerana JASA ini gaji mereka dibayar dalam peruntukan bajet oleh rakyat. 
Maka saya tidak mahu lagi mendengar adanya aduan-aduan bahawa JASA ini 
adalah satu bentuk politik bukan untuk menyampaikan hasrat atau aspirasi negara 
tetapi hasrat dan aspirasi pihak yang tertentu, daripada parti politik yang tertentu. 

Kedua ialah tentang perpustakaan. Di sebalik kita mengalu-alukan 
pembangunan perpustakaan dan juga usaha-usaha yang dijalankan. Saya ingin 
menarik perhatian pihak kementerian, apa yang lebih utama untuk kita jadikan 
satu juga tumpuan ialah tentang budaya membaca di kalangan penduduk di 
negara ini. Saya difahamkan kajian terakhir telah melonjakkan kadar buku yang 
dibaca oleh rakyat Malaysia setahun. Kalau dahulunya dua buku setahun tetapi 
kini telah mencapai 8 hingga 12 buku setahun. Ini satu yang kita banggakan. 
Cuma persoalannya ialah apakah buku yang dibaca?  

Sebagaimana yang kita sedia maklum, hari ini yang ramai minat untuk 
membaca ialah buku-buku hiburan, buku-buku tentang novel dan juga cerita-cerita 
tentang tahyul dan lain-lain. Adakah buku-buku tentang budaya dan ilmu-ilmu lain 
yang mencakupi bidang sosial, ekonomi dan politik termasuk dalam peningkatan 
bacaan yang telah saya sebutkan tadi? Ini kerana pembacaan ini adalah 
merupakan mercu tanda kejayaan bagi sebuah masyarakat yang ingin maju ke 
hadapan.  

Minta kementerian mengambil perhatian, dalam kita melihat bukan sahaja 
berapa banyak buku yang dibaca tetapi apa jenis buku yang kita baca. Longgokan 
buku-buku hiburan dan lain-lain di dalam pasaran seharusnya dikawal juga 
dengan banjiran buku-buku yang menjana pemikiran, yang menjana minda supaya 
masyarakat ini boleh maju ke hadapan.  Program perpustakaan itu bukan hanya 
bangunan-bangunan yang cantik dan indah tetapi juga pengisian ataupun 
pembangunan minda dalam kalangan rakyat dan minat membaca. 

Butiran 050000 – Penyiaran. Saya juga ingin menyentuh tentang sejauh 
manakah RTM yang dibanggakan dan kita banggakan sebagai penyiaran kita. 
Akan tetapi persoalannya sejauh manakah tanggungjawab moral dari sudut 
pemberitaan yang adil, pemberitaan yang memberikan hak untuk masing-masing 
mendapat satu pemberitaan. Contohnya, kalau disebut bahawa pembangkang 
juga ada berita-berita yang disiarkan. Akan tetapi, malangnya berita-berita itu 
banyak yang negatif dan kadangkala diputarbelitkan dan kemudian secara 



7.44 mlm. Dr. Mujahid Yusof Rawa [Parit Buntar]: Terima kasih Tuan Pengerusi. Izinkan saya untuk buat beberapa penelitian terhadap B.47. Antaranya ialah pertama Butiran 080000, yang berkenaan dengan Perkhidmatan Hal Ehwal Khas. Saya ingin mendapat penjelasan, apakah kriteria-kriteria yang ditetapkan untuk pegawai-pegawai yang dilantik bagi menjawat jawatan pegawai ataupun yang dikenali sebagai JASA ini. Ini kerana pegawai-pegawai ini dibayar gajinya oleh kementerian dan seharusnya mereka menjalankan tugas bagi menyampaikan aspirasi negara bukan untuk kepentingan ataupun keperluan politik pihak-pihak yang tertentu. Antaranya adalah ada laporan yang kita terima, pegawai JASA ini lebih mirip untuk menyampaikan taklimat atau penerangan mereka itu untuk kepentingan pihak- pihak tertentu. Di antaranya ialah menimbulkan ucapan-ucapan yang berbaur fitnah dan menimbulkan kebencian antara kaum. Jadi, peruntukan RM21 juta yang diberikan ini seharusnya tidak dibazirkan dengan cara bagaimana pegawai-pegawai ini menjalankan tugas mereka sebagai Perkhidmatan Hal Ehwal Khas. Saya mohon pihak kementerian mengambil catatan kerana JASA ini gaji mereka dibayar dalam peruntukan bajet oleh rakyat. Maka saya tidak mahu lagi mendengar adanya aduan-aduan bahawa JASA ini adalah satu bentuk politik bukan untuk menyampaikan hasrat atau aspirasi negara tetapi hasrat dan aspirasi pihak yang tertentu, daripada parti politik yang tertentu. Kedua ialah tentang perpustakaan. Di sebalik kita mengalu-alukan pembangunan perpustakaan dan juga usaha-usaha yang dijalankan. Saya ingin menarik perhatian pihak kementerian, apa yang lebih utama untuk kita jadikan satu juga tumpuan ialah tentang budaya membaca di kalangan penduduk di negara ini. Saya difahamkan kajian terakhir telah melonjakkan kadar buku yang dibaca oleh rakyat Malaysia setahun. Kalau dahulunya dua buku setahun tetapi kini telah mencapai 8 hingga 12 buku setahun. Ini satu yang kita banggakan. Cuma persoalannya ialah apakah buku yang dibaca?. Sebagaimana yang kita sedia maklum, hari ini yang ramai minat untuk membaca ialah buku-buku hiburan, buku-buku tentang novel dan juga cerita-cerita tentang tahyul dan lain-lain. Adakah buku-buku tentang budaya dan ilmu-ilmu lain yang mencakupi bidang sosial, ekonomi dan politik termasuk dalam peningkatan bacaan yang telah saya sebutkan tadi? Ini kerana pembacaan ini adalah merupakan mercu tanda kejayaan bagi sebuah masyarakat yang ingin maju ke hadapan. Minta kementerian mengambil perhatian, dalam kita melihat bukan sahaja berapa banyak buku yang dibaca tetapi apa jenis buku yang kita baca. Longgokan buku-buku hiburan dan lain-lain di dalam pasaran seharusnya dikawal juga dengan banjiran buku-buku yang menjana pemikiran, yang menjana minda supaya masyarakat ini boleh maju ke hadapan. Program perpustakaan itu bukan hanya bangunan-bangunan yang cantik dan indah tetapi juga pengisian ataupun pembangunan minda dalam kalangan rakyat dan minat membaca. Butiran 050000- Penyiaran. Saya juga ingin menyentuh tentang sejauh manakah RTM yang dibanggakan dan kita banggakan sebagai penyiaran kita. Akan tetapi persoalannya sejauh manakah tanggungjawab moral dari sudut pemberitaan yang adil, pemberitaan yang memberikan hak untuk masing-masing mendapat satu pemberitaan. Contohnya, kalau disebut bahawa pembangkang juga ada berita-berita yang disiarkan. Akan tetapi, malangnya berita-berita itu banyak yang negatif dan kadangkala diputarbelitkan dan kemudian secara.